b'\n_START_ARTICLE_\nHarika Dronavalli\n_START_PARAGRAPH_\nHarika Dronavalli (s\xc3\xbcndinud 12. jaanuaril 1991 Gunt\xc5\xabri ringkonnas Andhra Pradeshis) on india maletaja, rahvusvaheline suurmeister (2011)._NEWLINE_Dronavalli tuli 2009. aastal India ja 2011. aastal Aasia naiste malemeistriks. 2008. aastal v\xc3\xb5itis ta Gaziantepis naisjuunioride maailmameistriv\xc3\xb5istlused. _NEWLINE_Naiste maailmameistriv\xc3\xb5istlustel p\xc3\xa4\xc3\xa4ses Dronavalli 2010. aastal MM-i turniiril Antakyas veerandfinaali. 2012. aastal MM-i turniiril Hant\xc3\xb5-Mansiiskis j\xc3\xb5udis ta poolfinaali, kus kaotas Antoaneta Stefanovale ja 2015. aastal MM-i turniiril Sot\xc5\xa1is kaotas ta poolfinaalis Marija Muz\xc3\xb5t\xc5\xa1ukile. 2017. aastal MM-i turniiril Teheranis sai ta turniiritabelis 4. asetuse ja m\xc3\xa4ngis enda taas poolfinaali, kus tal tuli vastu v\xc3\xb5tta kaotus Tan Zhongyile._NEWLINE_Dronavalli sai FIDE-lt 2004. aastal naiste suurmeistri, 2007. aastal rahvusvahelise meistri ja 2011. aastal rahvusvahelise suurmeistri nimetuse.'